"Jeg synes helt ærligt at du skal sende os en opsigelse på dit produkt - vi har ikke brug for kunder som dig der aldrig bliver tilfreds..." Citat Yousee medarbejder 28.08.2012

For næsten 3 år siden købte jeg et Yousee plus abonnement og dermed også en Samsung box. Jeg troede vi skulle til at nyde alle de lækre features og online services som Yousee tilbød... Men nej...

Istedet brød helvede ud!!!

Boksen fra Samsung er i korte træk et produkt som Yousee på ingen måde kan være bekendt at sende på gaden! Softwaren er ganske enkelt for ringe!!!

Jeg tror jeg sammenlagt har haft over 50 kald til kundeservice og teknikerbesøg 2-3 gange. Jeg har fået byttet boksen 2 gange... Lige lidt har det hjulpet.

Hvergang man ringer til support mødes man af "koncept-supportere" - der starter med at bede én om at formattere boksen og installerer softwaren igen. Det er deres standardsvar. 

Efter jeg havde gjort dette 8-10 gange uden at problemerne var løst, gik jeg den unge supporter lidt på klingen... Og ganske rigtigt - og som jeg havde frygtet: Svaret var: "Vi ved godt at det ikke virker - men hvad skal vi gøre? "

Han anbefalede mig at tilmelde mig Youseepiloter.dk (som nu er smeltet sammen med Yousee support forummet). Det gjorde jeg.

Fik adgang til det forjættede land, og troede virkelig på at produktet ville ende ud som et produkt jeg kunne være tilfreds med. Men ak nej .- Det blev kun værre....

Problemerne er i sin enkelthed ganske simple: 

Boksen er ustabil...

1. Når man har spolet i en optagelse går der 15-30 sekunder før lyden kommer tilbage

2. Boksen skal jævnligt genstartes, idet menuerne fryser

3. Det er UMULIGT at leje film via Cinema, da filmene fejler eller underteksterne mangler (Også selvom man slår dem til igen med luppen på fjernbetjeningen...)

4. Hvis man pauser en live-optagelse, sker det oftere at man IKKE kan starte igen efter pause, end at det virker... (Sker hver aften når den lille lægges i seng. Tror der er pauset i 15-30 minutter...)

5. Serieoptagelse virker ikke - Der optages ALT! Den fylder harddisken med skrammel, samme serie-episode optages 4-6 gange

6. TV-Arkiv melder ofte om fejl, og virker ikke

7. Boksen mister forbindelse til internettet. Men pc'en der er koblet til samme router virker fint.

8. Ved genstart af boks kan gamle slettede optagelser pludselig dukke op???

9. Hvis man optager et program (den lyser rødt) og man efterfølgende skifter kanal og pauser denne, så kan man ikke genoptage visningen. Eneste løsning er at slukke boksen. Men det vil jo ødelægge optagelsen der er igang. Derfor - intet tv... Dejlig digitalt...

10. Tit udfald (knald) på lyden

...Og jeg kunne blive ved. Altsammen noget der ER meldt til support, og som der er skrevet lange og mange indlæg om på Yousee's forum fra mange brugere.

Til sagens kerne:

Jeg modtog idag et brev om at mit abonnement ville stige fra 89,- til 99,-. Det var ligesom hovedet på sømmet.

Det er ikke den ekstra 10,- der betyder noget. Jeg betalte gerne 189,- HVIS boksen opførte sig som den var markedsført med... Men det gør den ikke.

De 10,- pålægges fordi Netflix kommer til Danmark. Og vil give Yousee baghjul. Så nu åbner man en masse serier for download. Smart. Mon jeg pludselig har en fejlfri box der kan vise det? Nej vel?

Så jeg ringede til Yousee og trykkede mig igennem menuen for at komme til at tale med en medarbejder der skulle overbevise mig om at jeg skulle fortsætte som Yousee kunde. Eller - det troede jeg...

Trykkede 1 for opsigelse af abonnementer og fik efter 8 minutters ventetid (hvilket er kort i Yousee verdenen. Normalt venter man gerne 20-25 minutter) et kvindemenneske i røret... 

Jeg fortalte kort et resume af ovenstående. Hun blev sur, og sagde " At hun aldrig havde hørt at boksen ikke virkede". Det nægter jeg altså at tro på...

Derefter blev samtalen sjov... Jeg blev beskyldt for at "sige en masse LORT", "At jeg prøvede at udnytte Yousee", "At jeg fordrejede sandheden" (selvom deres log på mig giver mig ret... Alt i alt blev jeg svinet til og provokeret i telefonen.

Hun afsluttede med at sige: "Jeg synes helt ærligt at du skal sende os en opsigelse på dit produkt - vi har ikke brug for kunder som dig der aldrig bliver tilfreds..."

Det var hovedet på sømmet. Jeg ringede jo netop for at få startet en dialog igen. At - måske - få besked om at der var en ny boks på vej... Under alle omstændigheder betaler jeg IKKE mere for noget der aldrig har virket efter hensigten???

Om mig:
Jeg udvikler software. Jeg er elektronik-nørd. Jeg er it-kyndig.
Jeg er gadget-freak... Så jeg vil ikke betegne mig selv om uvidende... Men Yousee's behandling er på grænsen af svindel. Medarbejderne VED godt, at produkterne har store fejl.... Hvordan kan man med god samvittighed blive ved at sælge noget man godt ved er defekt?

Jeg sidder nu tilbage og tygger lidt på Yousee's svar. Jeg har 2 muligheder:

1. Opsige mit abonnement
2. Tage hul på det 4. år som Yousee-kunde og betale for en varer der altid har været defekt... 

Jeg tror jeg vælger...???

Jeg er ganske tilfreds med Bredbåndet gennem Yousee. Men er i chok over deres mangel på empati og kundeservice.

HELDIGVIS trykkede jeg inden min samtale 1 for at de måtte optage samtalen. 

Og efter samtalen blev jeg ringet op af deres robot og gav en dårlig karakter. Jeg indtalte en besked med min oplevelse til deres kundeanalyse.

Håber at Yousee lytter den behandlig igennem som jeg fik. Det er bare ikke OK... Man kan i det mindste behandle en person der klager ordentligt... 

Og det værste ved hele historien er: 
Jeg betalte gerne meget mere for mit produkt, hvis jeg fik en garanti for at det kom til at virke... 

Men at sætte min pris OP, blot fordi Yousee står til at miste en stor markedsandel for streaming af film og tv-serier pga Netflix  OG at de bygger det ovenpå deres håbløse software... Ja, det er ganske enkelt uacceptabelt. 

Yousee - I skulle skamme jer!

Ps. Jeg har trykket "1" for at de skulle ringe mig op efter jeg har indtalt min klage... Det er nu flere timer siden...